b'\n_START_ARTICLE_\nVekoslav\n_START_SECTION_\nIzvor imena\n_START_PARAGRAPH_\nIme Vekoslav je novej\xc5\xa1a slovanska imenska zlo\xc5\xbeenka, ki glede na sestvine pribli\xc5\xbeno ustreza imenu Alojz (ta naj bi po eni razlagi izhajal, podobno kot Ludvik, iz germanskega imena Hlodwig, Klodwig v pomenu\xc2\xa0\xc2\xbbslavni boj\xc2\xab). Prvi \xc4\x8dlen imena Vekoslav -vek v pomenu besede\xc2\xa0\xc2\xbbmo\xc4\x8d, sila\xc2\xab\xc2\xa0naj bi ustrezal starovisokonem\xc5\xa1kemu w\xc3\xaeg\xc2\xa0\xc2\xbbboj\xc2\xab, drugi \xc4\x8dlen -slav pa starovisokonem\xc5\xa1kemu hl\xc3\xbbt\xc2\xa0\xc2\xbbslaven\xc2\xab, torej je pri imenu Vekoslav obrnjen vrstni red kot pri imenu Alojz.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Vekoslav: 264.\n_START_SECTION_\nOsebni praznik\n_START_PARAGRAPH_\nV koledarju je ime Vekoslav zapisano skupaj z imenom Alojzij.\n_START_SECTION_\nZanimivost\n_START_PARAGRAPH_\nIme Vekoslav in njegove razli\xc4\x8dice imajo predvsem priseljenci s hrva\xc5\xa1kega ali srbskega jezikovnega podro\xc4\x8dja in njihovi potomci.'